
Dëshmia historike e një letre, dërguar nga Drenica 


Adem e Hamëz Jashar gjatë nisjes për në aksion ZAdem e Hamëz) ashari 


ÇKA SHKRUAN ADEM JASHARI NË LETRËN - DËRGUAR LPK-së 
NË DHJ ETOR 1997 


Kjo letër, e dërguar nga Adem Jashari dhe e shkruar nga i vllai, 
Hamza, dhe e nënshkruar nga një grup luftëtarësh të Drenicës është 
njëri ndër mesazhet e luftës. Natyrisht, ajo nuk është shkruar me 
mendimin se do të botohet ndonjëherë: ajo është një letër mes 
shokëve të luftës, flet për realizimin e një aksioni dhe për probleme të 
tjera. Por, në gjithësecilin njesht të saj, tepër dukshëm, mund të shikosh 
atë që do të vinte më pas. E shkruar thjeshtë, si gjithçka që është 
madhërisht e bukur, pa fjalë të mëdha dhe pa mburrje, ajo mbart në 
vete dëshminë historike, jo vetëm të një beteje. 


Kjo letër është shkruar në fundin e vitit 1997, më saktësisht në 
dhjetor të këtij viti. Fillimisht ajo është faksuar, nga jashtë Kosovës, sipas 
të dhënave nga një faks në aeroportin e Shkupit, e më paska ardhur 
edhe ongjinali, pas disa ditësh, përmes kanaleve ilegale. Letra ruhet 
sot në arkivën e Lëvizjes Popullore të Kosovës, ku edhe është adresuar, 
ndërsa një kopje e saj ruhet në Kosovë. 


Ja edhe letra, thuajse e plotë: 


''Të dashur shokë e vëllezër, 

Disa të dhëna rreth ngjarjes në fshatin Vojnik, të ndodhur 
me 25 nëntor 1997 në mes forcave tona dhe të policisë sekrete 
të okupatorit serb. Ngjarja filon me lajmërimin e një automjeti 
civil të tipit '“niva” me katër përsona civilë, i cili bënte lëvizje të 
dyshimta në fshat, nga lagjja në lagje. Atë e vërejtëm dhe e 
përcollëm den sa erdhi tek lagjja e Binakajve dhe pikërisht afër 
shtëpisë ku gjendet veprimtar ynë. Sipas rmëfimit të shokut, ky 
tentoi t'i identifikojë, por ata tentuan ta tradhtojnë duke u 
paraqitrur njëri prej tyre se 'jemi shqiptarë” dhe porsa ai e 
mbaron fjalën, njeni prej tyre shtien disa herë me revolver, në 
drejtim të veprimtarit tonë. Shkathtësia e tij e shpëtoi nga 


plumbat dhe me shpejtësi të madhe ky ia kthen automatikun 
dhe e qëllon automjetin dhe dihet se i ka qëlluar disa nga të 
ndodhurit brenda. Të dyshimtit largohen me shpejtësi të madhe 
nga vendi i ngjarjes, duke lënë në vend shenjat e xhamave të 
thyer dhe shenja gjaku. 


Kjo ka ndodhur rreth orës 14.00. Pasi largohen të dyshimtit, 
ky thehet në shtëpi dhe bashkohet edhe me tre shokët e tjerë, 
të cilët ishin të gatshëm për ndihmë, por rreziku mendohej se 
kaloi. Vendosën të mos largohen nga fshati se mos ndodh 
ndonjë intervenim i mundshëm policor.Ashtu edhe ndodhi. 


Pas dy orësh, pra nmeth orës 16.00, në fshat hyjnë dy 
autoblinda, të shoqëruar edhe nga një “NIVË' dhe mësyejnë 
lagjen e Binakajve. Këta, shokët tanë, zënë pozicionet në malin 
e afërt dhe në gardhiqet e afërta. Porsa mbërim ekspedita 
ndëshkuese e forcave speciale, zbresin nga blindat dhe fillojnë 
të shtiejnë në drejtimesh të ndryshme, për të përhapur panik. 
por, në atë kohë, forcat tona, të përbëra, sie thamë edhe më 
lart, nga katër përsona, hapin zjar dhe e kthejnë konfliktin mes 
tyre dhe ekspeditës ndëshkuese serbe. Të pabarabartë në 
numër e në teknikë, bëhet tërheqja në drejtim të pyllit. Forcat 
speciale serbe shtinin pa ndërprerje dhe filluan të afrohen, çka u 
detyruam të përdorim bombat, edhe pse të pakta. Atëherë, me 
përdorimin e bombave, serbët u tëmhoqën në autoblinda dhe 
lufta bëhej vetëm nga autoblindat. Kjo zgjati deri rreth orës 18, 
por nuk mundën të na shtyejnë nga pozicioni që e zumë në pyll. 
Kjo i shtyri të largohen me shpejtësi të madhe nga lagjja dhe 
fshati. 


Nga ana jonë nuk patëm viktima ose të plagosur: Kurse 
nga ana e amnikut ka patur shenja gjaku në vendin e ngjarjes, 
sidomostë shumta ishin ku janë përdorë bombat. 


Sa i përket organizimit të mëvonshëm dhe infomimit të 
antarëve, ngjarja zhvillohet kështu: Në organizimin tonë 
ekzisojnë edhe vëzhguesit e terenit. Njën prej tyre vëren 
autoblindat duke shkuar në drejtim të Klinës apo Tunqevcit, den 
sa për rastin që biseduam më lart, kishim informata. Bëhet 
lajmërimi i disa prej punkteve tona dhe ata bënë lajmërimin e 
antarëve, por vetëm të jemi të gatshëm, që porsa të marim 
lajmin se çfarë po ndodh në teren, të jemi të gatshëm për 


ndihmë. Nata e bëri të veten dhe me vonesë u bë e ditur se 
ishte fshati Vojnik ku shkuan forcat policore. Edhe pse ne 
shpejtuam drejt Vojnikut, tërheqja e policisë bër që të mos 
konfrontohemi atë mbrëmje. U tubuam dhe konstatuam se nga 
forcat tona nuk kishte humbje. Vendosëm që të jemi në 
vëzhgim të terrenit, në të gjitha mugët që të shpien drejt vendit 
të ngjarjes. Dërguam vëzhguesit, pra edhe të tjerët, vendosëm, 
pasi € morëm edhe pëlqimin e shokut në ngjarje të 
drejtpërdrejtë që: nëse policia do të ndëmarë ndonjë 
operacion ndëshkues, të bëjmë rezisencë. U vendos që para 
mëngjezit të zihen pikat më strategjike në mugët që shpien drejt 
rajonit të mezikuar, duke e patur parasysh se forcat mund të 
ndërhyjnë nga Mitrovica, Peja, por edhe nga prishtina. U 
caktuan grupet që do të zënë pritat, por edhe vëzhguesit për 
lajmërim. Çdo gjë në Drenicë dhe neth saj ishte nën kontroll. 
Dëshira jonë ishte dhe luteshim, që bash në vendin ku edhe 
ndodhi konfrontimi, të jetë ashtu. 


Pra aty e parashikonim se do të komnim fitore. Kemi pasë 
mundësi edhe më heret, pra në vend tjetër t'i ' shkurtojmë”, por 
bash aty, ku edhe e dëshironim, na erdhën, ishim disa grupe, në 
disa prita. Kolona ishte e gjatë. Kishim lajmin nga vëzhguesit se 
janë të shoqëruar edhe me helikopterë. I pritëm den sa hynë në 
mesin e të gjithë grupeve nga 3-4 e deri në 5 veta në grup, ku 
numri i përgjithshëm nga ne ishte prej 23 vetash ( kuptohet prej 
fshatit Lludeviq deri tek vendi i quajtur 'kryqat e popit). Të tjerët 
ishin në vende të tjera, përtë mosi përshkruar tash të gjitha. 


Kolona hyn ku dëshironim. Së par sulmuam me 
minahedhës, e pastaj disa me bomba e disa me amë zjarri të 
ndryshme, si automatikë, snajperë e mitralozë. Konfrontimi filloi 
meth orës 10 ku zgjati den neth orës 13 -14. 


Operacioni ishte shumë i vështirë, luftë e ashpër, e 
pandërerë, harsuam shumë municione, sidomos në 
helikopterët. Disponimi në forcat tona ishte në nivel, edhe pse 
disa ishin të parët, përveç harxhimeve në municion, nga forcat 
tona nuk pati humbje e as të plagosur. Çka është më e 
rëndësishmja, edhe fshatarët e këtyre anëve u përgjigjen dhe u 
mbushen malet me luftëtarë të gatshëm, ku gjatë tërheqjes 
policia u sulmua nga të gjitha anët, e ku policia në panik shtiu 
kah mundi, në objekte civile, shkolla e xhami. 


Pasi i shttymë të tëmiqen forcat speciale serbe shkuam në 
vendin e ngjarjes ku ishin forcat ammike. Ata kishin lënë në vend 
shumë dëshmi që të tregojnë se kanë pasur humbje dhe se 
kanë qenë të hendikepuar nga paniku. Gjetëm municion të 
ndryshëm të kalibrit të madh e deri tek revolverët, veshje 
antiplumb të përgjakura, shlema, karikatorë të ndryshëm, maska 
kundër gazrave, patrona lotësjellës e shumë e shumë të tjera. E 
gjithë muga që nga fshati Lludeviq e deri në vendin 'Kryqat e 
popit” ishte e mbuluar nga gëzhonjat. Damet e pësuara nga 
amniku, çka na i kemi parë, janë një autoblind i kallur, një i 
prishur, mitralozin e shkatuar, njërin nga “pizgauerët'e djegure 
disa blinde të damtuar pjesërisht. Helikopter dyshojmë se ka 
qenë i goditur, se shumë shpejt u largua dhe më nuk u duk, 
duke i lënë forcat e veta të vetmuara, gjysëm ore para se të 
tërhiqeshin. 


Kemi kërkesa të mëdha për antarsim, por mungon amatimi. 
Shumë pak keni punuar në këtë drejtim. Prandaj shokët që 
veprojnë në këtë trevë të Drenicës, kërkojnë që të 
përfaqsohemi me nji nga shokët tonë të mëhershëm që tani e 
disa kohë gjendet jashtë, nën emrin e tij konspirativ “VESHI”. 


Në fund të këtij rmëfimi ju përshendesim përmemërsisht nga 
Drenica. 


Lavdi të rënve për lin. 
Nga një grup shokësh, 


Të nënshkruar. 
Rafeta, 

Gipa, 

Zena, 

Dili, 

Nura, 

Dyli, 

Gafumi”. 


Kush janë të nënshkruarit e kush është 'Veshi”' 


Një sqarim për lexuesit: 


“Rafeta'”- ishte pseudonimii Adem Jasharit, 

“Gipa” - ishte lliaz Kodra (komandant i brigadës 'Fehmi Lladrovci”- 
vrarë në luftë), 

“Zena”- ishte Zenun Kodra, 

“Dili” - ishte Fadil Kodra, 

“Nura “- Nuredin Lushtaku, 

“Dyli” - Hamëz J ashari, 

“Gafurri” - Abedin Rexha, i njohur më vonë si 'Sandakani”, komandant 
brigade, i vrarë në luftë. 


Nga shtatë të nënshkruari, katër janë vrarë në luftë, tre të tjerët 
janë sot në TMK, me gradat superiore, gjeneral majore më tej. 


Ndërsa “Veshi” ishte emri konspirativ i Ramiz Ladrovcit - gjatë luftës 
i caktuar me detyra të një rëndësie të veçantë pranë Lëvizjes 
Popullore të Kosovës, si përfaqsues i saj në Shqipëri dhe pranë Shtabit 
të Përgjithshëm të UÇ K-së. 


Jam mrekulluar gjithnjë prej kësaj letre, që kur e kam pasur në 
duar përherë të parë, mrekullohem edhe tani. Përgjithsisht aksionet e 
ndryshme të UÇK-së janë infonmuar në Shtabin e Përgjithshëm ose në 
Kryesinë e Organizatës. Disa prej tyre nuhen ende. Por kjo letër, e 
shkruar thjeshtë, nga njëherë duke i rënë shkurt disa ngjarjeve, ajo ka 
në vete edhe një vlerë të madhe : Asnjëherë e askund nuk mund të 
gjesh mburrje, rrahje gjoksi, askund nuk gjen emra të përveçëm, se 
ishte ai apo isha unë, por gjithçka mbeti në emërin e shokëve dhe të 
luftëtarëve të linsë. 


Rreth tre muaj pas kësaj letra Adem Jashan u vra në luftë. Mirëpo 
kushdo që ka rastin të lexojë këto nadhë mund të kuptojë fare mirë se 
asgjë nuk ka qenë e rastësishme. ( Bedri Islami “) 

Bedri Islami , ish - Kryetari Lëvizjes Popullore të Kosovës. 


